als_Latn dik_Latn ron_Latn
Tjetër humbje e skuadrës së Lejkërsave në kampionat, që dje u mundën 114-100 nga skuadra e Altantës. Një fitore me përmbysje e skuadrës vendase, që përmbysi disavantahzin e 9 pikëve të pjesës së parë, falë një loje të mirë kolektive (Horford 19 pikë). Plot 6 lojtarë të Atlantës realizuan mbi 11 pikë, ndërsa për Lejkërsat nuk mjaftuan 23 pikët e Jang dhe 21 të Hill. Fiton edhe skuadra e Bostonit, që mundi 101-97 Minesotën, në një ndeshje të ekuilibruar deri në fund. Më i miri për vendasit ishte Sullinger me 24 pikë, që i bëri të pavlefshme 27 pikët e Love. Broklin ka dhuruar dje spektakël ndaj Filadelfias, duke triumfuar 130-94, në një ndeshje fantastike për Xho Xhonson, autor i 37 pikëve. Nuk zhgënjen skuadra e Majemit, që mundi me lehtësi 117-94, një sfidë e lehtë për kampionët në fuqi. Xhejms doli nga fusha me 30 pikë, mbështetur nga Ueid me 27 dhe Bosh me 20, ndërsa për miqtë u dallua Burks me 31 pikë, që mbetën për statistikë. Vijon momenti negative për Çikagon, që dje u mund në sekondat e fundit 83-82 nga Orlando. Afalo realizoi 23 pikë për miqtë, që i bëri të pavlefshme 26 pikët e Dend për Bullsat. Por koshi i fitores u realizua nga Nelson në fundin e lojës. E njëjta situatë edhe në fitoren 102-101 të Uashingtonit ndaj Nju Jorkut, falë një loje të mirë të Uebster (30 pikë). Edhe këtu, koshi i fitores “in extremis” u realizua nga Beal. Kliprsat kanë ndalur rivalët e San Antonios në Konferencën e Perëndimit, duke fituar 115-92. Grifin me 27 pikë e Paul me 23 ishin lider në fushë për vendasit. Fitore surprizë e Detroit, që fitoi 101-96 në fushën e Indianës kryesusese e NBA-së. për miqtë u dallua Smith me 30 pikë, ndërsa Indiana zhvilloi një ndeshje nën nivelin e saj.
Rezultatet e djeshme
Indiana-Detroit 96-101
Atlanta-Lejkërs 114-100
Boston-Minesota 101-97
Broklin-Filadelfia 130-94
Majemi-Utah Xhaz 117-94
Nju Jork-Uashington 101-102
Çikago-Orlando 82-83
Klipërs-San Antonio 115-92
als_Latn als_Latn fao_Latn hat_Latn glg_Latn tpi_Latn sun_Latn als_Latn crh_Latn nno_Latn